# Parauga modeļu vērtēšanas kritēriji

Pretendenta iesniegtie paraugmodeļi ir uzskatāmi par atbilstošiem izvirzītajām prasībām, ja tiek izpildīti šādi kritēriji:

1. Ir iesniegti parauga modeļi no visiem attiecīgo būvprojekta daļu 3D BIM modeļa autoriem atbilstoši pretendenta Atbildības matricā norādītajam 3D BIM modeļu autoru sarakstam.
2. Paraugmodeļi ir iesniegti gan autorprogrammas oriģinālā formātā, gan \*.IFC failu formātā.
3. Paraugmodeļi autorprogrammas oriģinālā formātā un \*.IFC failu formātā satur šādu informāciju:
   1. Asu tīkls A-B/1-2. Asu krustpunkts A/1 atrodas koordinātās X;Y;Z=0;0;0. Asu solis – 1000mm abos virzienos;
   2. Telpiska figūra ar izmēriem 1000x1000x1000mm, kura apakšējās plaknes augstuma atzīme ir Z=0, un tā apakšējās plaknes ģeometrija sakrīt ar asu tīklu A-B/1-2;
   3. Telpiskai figūrai ir pievienota datu kopa ar nosaukumu “Info” un šajā datu kopā ir norādīta informācija pie šādiem atribūtiem: “Autorprogramma”, “Projekta nosaukums”, “Projekta sadaļa”.
4. Iesniegts savietotais modelis, kurā ir uzrādīta visa 3.punktā minētā informācija katram \*.IFC failu formāta modelim.
5. Savietotajā modelī visi modeļi ir savietoti korektās koordinātās un pārklājas neveicot manuālu koordināšu labošanu autorprogrammā, kurā tiek veikta modeļu savietošana.